Nytt saudiarabisk oljekutt | ABC Nyheter
Saudi-Arabia kutter oljeproduksjonen med ytterligere 1 million fat per dag, opplyser regjeringen i landet.
11. mai 2020 15:03 – Oppdatert 11. mai 2020 15:03
Energidepartementet i Riyadh opplyser mandag at de har bedt det statlige oljeselskapet Aramco om å gjennomføre et ytterligere, frivillig produksjonskutt på 1 million fat per dag.
Kuttet skal være på plass fra begynnelsen av juni, og målet er å støtte opp under det dalende oljeprisnivået.
Tiltaket vil føre til at verdens største oljeeksportør dermed har redusert sin produksjon til 7,5 millioner fat olje om dagen, ifølge departementets uttalelse, som gjengis av landets offisielle nyhetsbyrå.